مرسوم جديد صدراتو الحكومة، لتحويل قطعة أرضية غابوية، لملك الدولة باش تبنى قاعدة عسكرية تابعة للقوات المسلحة الملكية فجرادة. واطلعت “كود”، على وثيقة بالجريدة الرسمية رقم 2.20.337 الصادر في العدد 6884، فيها جميع المعلومات الخاصة بالطلب لي دارو الوزير المنتدب المكلف بالدفاع، بعد اقتراح من وزير الفلاحة والصيد البحري، واستشارة وزير الداخلية وعامل إقليم جرادة. هاد القطعة الأرضية لي غاتجي على مساحة كتبلغ 23 هكتار، والواقعة بجماعة العوينات غادي يتم تحويلها بالكامل لقاعدة عسكرية خاص بالجيش، بين مدينتي فكيك ووجدة، وغاتكون قريبة من الحدود الجزائرية. 
قاعدة جديدة للجيش غادي تبنى فجرادة -وثيقة